MOIKKA JA TERVETULOA RIPPIKOULUUN! 

Rippikoulu on ajankohtainen asia sinulle, joka täytät ensi vuonna 15 vuotta. Joka vuosi suuri joukko nuoria käy rippikoulun. Rippikoulun suosio kertoo siitä, että kysymyksessä on todella merkityksellinen juttu! Rippileiri ja konfirmaatio antavat sinulle oikeuden toimia kummina, osallistua itsenäisesti ehtoolliselle ja asettua 18-vuotiaana ehdokkaaksi seurakuntavaaleissa. Rippikoulu on myös kirkkohäiden edellytys. 
Tästä kirjeestä löydät perustiedot Mäntyharjun seurakunnan järjestämistä rippikouluista sekä niihin ilmoittautumisesta. Etusijalla ovat leireille ovat mäntyharjulaiset ja pertunmaalaiset nuoret, mutta jos leirillä on tilaa myös muilta paikkakunnilta voi tulla leirille Mäntyharjuun. Rippikoulutietoa on nähtävillä myös seurakunnan nettisivuilla www.mantyharjunseurakunta.fi.
Voit ilmoittautua rippikouluun, mikäli täytät 15 vuotta ensi vuoden loppuun mennessä. Rippikouluun voit myös tulla, vaikka et kuuluisi ev. lut. kirkkoon ja vaikka sinua ei olisi kastettu. Jos kirkkoon kuulumaton haluaa osallistua konfirmaatioon, on hänen liityttävä ev. lut. kirkkoon ja ellei häntä ole kastettu lapsena, niin ennen konfirmaatiota hänet täytyy kastaa. Näissä tilanteissa kannattaa ottaa yhteyttä oman rippikouluryhmän pappiin hyvissä ajoin heti sen jälkeen, kun saat syyskuun loppupuolella tiedon siitä, mihin rippikouluryhmään sinut on valittu. Tieto tulee sinulle sähköpostiin.

Rippikoulu kestää noin vuoden eli yhteisiä kokoontumisia on jo ennen varsinaista leirijaksoa. Alkujakson kokoontumiset kuuluvat olennaisesti jokaiseen rippikouluun ja ovat siksi pakollinen osa koko rippikoulua. JOS KÄYT RIPPILEIRIN MUUALLA, niin alkujakso kuuluu myös sinulle eli huolimatta siitä missä käyt rippileirin, siihen kuuluu aina omaan kotiseurakuntaasi tutustuminen. Toimi näin: Käy täyttämässä normaalisti ilmoittautumislomake ja laita ensimmäisen ryhmätoiveesi kohdalle KÄYN RIPARIN MUUALLA.  Näin mekin saamme siitä tiedon ja osaamme odottaa sinua mukaan kokoontumisiin.
Tämän vuoden rippikoulut Mäntyharjussa järjestetään seuraavasti:
Päivärippikoulu	kokoontumiset noin joka toinen keskiviikko koulun jälkeen. 
Konfirmaatio		2.5. Mäntyharjun kirkossa klo 10
Ripari 1:		leiri Lankaniemen leirikeskuksessa 12.–18.6.2027	
Konfirmaatio 	20.6. Mäntyharjun kirkossa klo 10
Ripari 2:		leiri Lankaniemen leirikeskuksessa 11.-17.7.2027	
Konfirmaatio 	18.7. Mäntyharjun kirkossa klo 10 ja Pertunmaan kirkossa klo 13

Leirimuotoisen rippikoulun olosuhteet poikkeavat normaalista arjesta ja voivat kuormittaa. Leirillä ollaan yhdessä muiden kanssa koko ajan ja huoneissa majoittuu 4 henkilöä. Yhden tai kahden hengen huoneita ei ole saatavilla.
Sen takia suosittelemme päivärippikoulua heille, ketkä väsyvät liiasta sosiaalisuudesta, jatkuvasta hälinästä tai eivät muuten vain ole leiri-ihmisiä esim. eivät halua yöpyä leirillä tai joilla on kesätöitä ja haluaa saada rippikoulun käytyä jo ennen kesää.
Ripari 2 on hyvä valinta Pertunmaan nuorille. Tämän ryhmän tapaamisiin (paitsi aloitustilaisuuteen) järjestetään Pertunmaalta kuljetus.
Leirimaksu on 70 euroa oman seurakunnan jäseniltä ja 170 euroa muilta. Avustusta rippileirimaksuun voi hakea seurakunnan diakoniatyöntekijöiltä.
Aloitustilaisuus kaikille rippikoululaisille ja huoltajille on:
Mäntyharjun kirkossa 7.10. klo 17.30.
Rippikouluun ilmoittautuminen tapahtuu Mäntyharjun seurakunnan nettisivujen kautta huoltajan vahvalla tunnistautumisella järjestelmään:
www.mantyharjunseurakunta.fi/info-ja-asiointi/ilmoittautuminen
*Ilmoittautumisen alussa tulee kaksi tapaa tunnistautua ja valitse niistä vahva tunnistautuminen ja sieltä mobiilivarmenteella tai pankkitunnuksilla sisäänkirjautuminen.
*Kun pääset vahvan tunnistautumisen jälkeen eteenpäin, niin tulee kolme vaihtoehtoa, kuka on ilmoittautumassa ja valitse niistä vaihtoehto 2: ”Olen huoltaja ja ilmoitan alaikäisen”. Tämä siksi, että silloin ilmoittautumisen voi tehdä yhdellä kertaa valmiiksi. 
*Sen jälkeen täytä tiedot huolellisesti lomakkeelle ja lähetä se.
*Lähettämisen jälkeen tulee vahvistus ilmoittautumisesta ja ohjelma tarjoaa Katrina asiointitunnuksia, mutta niitä ei tarvitse ottaa talteen, sillä et tule niitä tarvitsemaan, mutta tämän sivun melko alhaalla on kaverikoodi ja jos olet ensimmäinen kaveri kaksikosta, joka ilmoittautuu, niin ota kaverikoodi ylös ja anna se kaverille kenen kanssa haluat samalle leirille.
*Kaveritoive: Mikäli haluat kaverisi kanssa samalle leirille, muista käyttää kaverikoodia. Samalla kaverikoodilla voi olla kytköksissä 2 nuorta. Kun ensimmäinen nuorista ilmoittautuu, täytetään lomakkeelle kaverin kanssa yhdessä sovitut leirivalinnat, näiden pitää siis olla samat molemmilla. Hän saa ilmoittautumisen vahvistusviestissä kaverikoodin, jonka voi antaa yhdelle kaverille. Jälkimmäisenä ilmoittautuvat eivät tee leirivalintoja, vaan syöttävät koodin omaan ilmoittautumiseensa heti alussa ja leiritoiveet tulevat automaattisesti lomakkeelle koodin mukana. Kaverikoodi on sarja kirjaimia ja numeroita. Mikäli porukassa on esim. neljä kaverusta, heidän kannattaa jakautua kahteen kaksikkoon, jotka ilmoittautuvat leireille kaksikkoina. Jos kaverikoodi ei jostain syystä toimisi, voi kaveri toiveen kirjoittaa ilmoittautumislomakkeelle esim. ”muuta erityistä mitä olisi hyvä tietää esim. toiveita” kohtaan.

Ilmoittaudu rippikouluun viimeistään 13.9. mennessä.

Jos sinulla on ongelmia lomakkeen/ilmoittautumisen kanssa, niin olethan yhteydessä Taavaan 0400143638 tai taava.kousa@evl.fi. 
Jos sinulla on kysyttävää rippikouluun liittyen, niin olethan meihin yhteyksissä. 
Nähdään rippikoulussa!

Terveisin: rippikoulutiimi Erik, Harri, Heli ja Taava

